《和伍抑斋用韵》
明代·林大章

半幅寒衾一卷毡，昔年挑过岭云颠。亦知悃愊非时好，难作脂韦取世怜。

回首烟霞逢道侣，寄情水月伴吟仙。与君采采南山蕨，胜却当时愧俸钱。

作者简介：林大章，字文经，号虚岩。新会人。明世宗嘉靖二十二年（一五四三）举人。授江西东乡令。以见嫉罢归。清温汝能《粤东诗海》卷二六有传。